Stalinis kompiuteris

Stalinis kompiuteris (dar vadinamas stacionariu kompiuteriu) – asmeninis kompiuteris, kurio konstrukcija pritaikyta nuolatiniam laikymui ant stalo. Įprastai sudaro monitorius, sisteminis blokas, pelė, klaviatūra, garsiakalbiai ar ausinės. Naudojamas darbui biure arba namuose.

Staliniai kompiuteriai pranašesni už nešiojamuosius, kadangi jų dalys labiau standartizuotos, dažnai pigesnės ir prieinamesnės.

Nors staliniai kompiuteriai ilgą laiką buvo labiausiai paplitęs asmeninių kompiuterių tipas, 2000 m. nešiojamųjų kompiuterių vartojimas pradėjo augti.

 Šaltiniai 

Kategorija:Kompiuteriai